हौटा ने जताया लुवास को 300 एकड़ जमीन देने पर विरोध
लालालाजपत राय पशु विज्ञान एवं चिकित्सा विश्वविद्यालय को एचएयू की तीन सौ एकड़ जमीन देने के सरकार के प्रस्ताव का एचएयू शिक्षक संघ ने विरोध जताया है। हौटा का कहना है कि लुवास के पास पहले से ही एचएयू की 385 एकड़ जमीन है। ऐसे में उसे और जमीन कैसे दी जा सकती है। यह फैसला हौटा की बैठक में किया गया, जिसकी अध्यक्षता प्रधान डॉ. राज सिंह ने की। संघ के सचिव डॉ. कर्मल सिंह ने बताया कि बैठक में शिक्षकों ने कहा कि सरकार जिस तीन सौ एकड़ जमीन को ट्रांसफर करना चाहती है उस पर लंबे समय से एचएयू के शोध कार्य चल रहे हैं। इसके अलावा वहां पर मौसम की जानकारी प्राप्त करने के लिए उपकरण भी लगाए हुए हैं।
सरकार अगर लुवास को जमीन देना ही चाहती है कि आरडीएस फार्म और गंगवा ब्लाक में दे सकती है। वैसे भी लुवास को केवल तीन सौ एकड़ जमीन देने का सरकार ने प्रावधान किया है, लेकिन लुवास के पास तो पहले से ही 385 एकड़ जमीन है फिर तीन सौ एकड़ जमीन और किसके लिए। संघ ने जमीन से जुड़े मुद्दे शिक्षकों की समस्याओं को लेकर वीसी डॉ. केएस खोखर से भी मुलाकात की।
hin_Deva hin_Deva hin_Deva